ซื้อที่ตรวจตั้งครรภ์มาตรวจหลังจากวันที่มีเพศสัมพันธ์ไปแล้ว 14วันก็ขึ้นขีดเดียวค่ะ รออีกหนึ่งสัปดาห์ก็ตรวจอีกยังคงขีดเดียวค่ะ สรุปได้แล้วยังคะว่าไม่ตั้งครรภ์ แต่ว่าจนตอนนี้ประจำเดือนยังไม่มาเลยค่ะ รอบเดือนปาไป50กว่าวันเเล้วค่ะ มาล่าสุดเมื่อ27เมษายน ไม่ทราบว่าเพราอะไรกันแน่ ตั้งครรภ์หรือไม่คะ ควรตรวจซ้ำอีกสักครั้งไหมคะ
สวัสดีค่ะ หากได้ตรวจหาการตั้งครรภ์หลังจากมีเพศสัมพันธ์ครั้งสุดท้ายไปนาน 3 สัปดาห์ แล้วพบขึ้นเพียง 1 ขีด ก็แสดงว่าไม่น่ามีการตั้งครรภ์เกิดขึ้นค่ะดังนั้นการที่ประจำเดือนไม่มา อาจเกิดจากมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น เป็นไข้หวัด ท้องเสีย เป็นต้นหากมั่นใจว่าตรวจหาการตัั้งครรภ์ได้อย่างถูกต้อง และไม่ได้มีเพศสัมพันธ์อีก อาจไม่จำเป็นต้องตรวจซ้ำ แนะนำให้รอประจำเดือนไปอีกซักระยะ แต่หากประจำเดือนไม่มานานเกิน 3 เดือน ควรไปพบแพทย์เพื่อหาสาเหตุอื่นๆ เช่น มีภาวะถุงน้ำจำนวนมากในรังไข่ (PCOS) มีภาวะไทรอยด์ฮอร์โมนเป็นพิษ มีพังผืดในมดลูก เป็นต้น